**Η Γαλλική Επανάσταση -1789**

**Οργάνωση γαλλικής κοινωνίας (18ος αιώνας)**  
  
Υπάρχουν 3 θεσμοθετημένες τάξεις (βάσει της καταγωγής και των προνομίων που έχουν παραχωρηθεί από τον ηγεμόνα):

* Κλήρος (0,5% πληθυσμού).
* Ευγενείς (1,5 % πληθυσμού).
* Τρίτη τάξη (98% πληθυσμού): αστοί αγρότες, εργάτες.

|  |
| --- |
| **Η έκρηξη της Επανάστασης:**  ***Βασική αιτία*** ήταν **η καταπίεση της πλειοψηφίας** του γαλλικού λαού (τρίτη τάξη) από την μειοψηφία (κλήρος και ευγενής). Πιο συγκεκριμένα τα αίτια ήταν: Οικονομικά: η Τρίτη τάξη πλήρωνε το σύνολο των φόρων, ενώ οι άλλες δύο δεν φορολογούνταν. Πολιτικά: αν και οι αστοί πλήρωναν τους φόρους είχαν αποκλειστεί από τη λήψη αποφάσεων. Κοινωνικά: από τα μέσα του 18ου αιώνα οι συνθήκες ζωής όλης της τρίτης τάξης επιδεινώνονταν διαρκώς. |

***Αφορμή***αποτέλεσε η οικονομική κρίση, η οποία επακολούθησε της καταστροφής της αγροτικής παραγωγής μετά τις κακές καιρικές συνθήκες κατά την περίοδο 1785-1789.

**Η πρώτη φάση της Γαλλικής Επανάστασης:**  
Για να λυθεί το πρόβλημα της οικονομικής κρίσης, ο βασιλιάς της Γαλλίας, Λουδοβίκος ΙΣΤ΄,  συγκάλεσε τη συνέλευση των αντιπροσώπων των τριών Τάξεων (Βερσαλλίες 5 Μαΐου 1789). Σκοπός του ήταν η επιβολή νέων φόρων.

1. Η αντίδραση των αντιπροσώπων της τρίτης τάξης (χωρικοί και αστοί) ήταν άμεση: αυτοανακηρύχθηκαν σε Εθνική Συνέλευση (με το επιχείρημα ότι εκπροσωπούσαν το 98% των Γάλλων).
2. Ο βασιλιάς δεν τους αναγνώρισε  και διέταξε να κλείσει η αίθουσα της συνεδρίασης.
3. Τότε, οι εκπρόσωποι της τρίτης τάξης συγκεντρώθηκαν στην αίθουσα του σφαιριστηρίου.

Στόχος = θέσπιση Συντάγματος (20 Ιούνη 1789) => ανακήρυξη σε Συντακτική Συνέλευση.

**Η έκρηξη της λαϊκής δυσαρέσκειας:**  
Αρχικά, ο βασιλιάς υποχώρησε, αλλά στην πραγματικότητα συγκέντρωσε στρατό στις Βερσαλλίες.  
Στις 14 Ιουλίου 1789, ο λαός αντέδρασε καταλαμβάνοντας τις [**φυλακές της Βαστίλης**](https://el.wikipedia.org/wiki/%CE%86%CE%BB%CF%89%CF%83%CE%B7_%CF%84%CE%B7%CF%82_%CE%92%CE%B1%CF%83%CF%84%CE%AF%CE%BB%CE%B7%CF%82) και με παράλληλες επαναστάσεις σε όλη την ύπαιθρο.

|  |  |
| --- | --- |
| **Τα κυριότερα μέτρα της επανάστασης:**   1. Κατάργηση των προνομίων των ευγενών 2. [**Διακήρυξη των Δικαιωμάτων του ανθρώπου και του πολίτη**](https://el.wikipedia.org/wiki/%CE%94%CE%B9%CE%B1%CE%BA%CE%AE%CF%81%CF%85%CE%BE%CE%B7_%CF%84%CF%89%CE%BD_%CE%94%CE%B9%CE%BA%CE%B1%CE%B9%CF%89%CE%BC%CE%AC%CF%84%CF%89%CE%BD_%CF%84%CE%BF%CF%85_%CE%91%CE%BD%CE%B8%CF%81%CF%8E%CF%80%CE%BF%CF%85_%CE%BA%CE%B1%CE%B9_%CF%84%CE%BF%CF%85_%CE%A0%CE%BF%CE%BB%CE%AF%CF%84%CE%B7)   Αντίδραση του Βασιλιά: 1. Αποδέχεται τις εξελίξεις  2. Εγκαταλείπει τις Βερσαλλίες 3. Επιστρέφει στο Παρίσι |  |

Πολιτικά ρεύματα (στη Συντακτική Συνέλευση): ονομάστηκαν από τις θέσεις στις οποίες κάθονταν οι υποστηρικτές τους

* Δεξιά: όχι άλλες αλλαγές στο παλιό καθεστώς
* Κέντρο: ναι στο καθεστώς της μοναρχίας αλλά με συμμετοχή ευγενών και μεγαλοαστών
* Αριστερά: ένα πιο φιλελεύθερο πολίτευμα (κατά τα πρότυπα της Αμερικής).

Λέσχες: Πολιτικές οργανώσεις που δημιουργήθηκαν από τη δυναμική συμμετοχή ευρύτερων κοινωνικών τάξεων (Ιακωβίνοι, Κορδελιέροι) => διάδοση ιδεών μέσα από πολιτικά φυλλάδια και εφημερίδες.

**Τα κυριότερα μέτρα της Επανάστασης**

* Η Συντακτική Συνέλευση ψήφισε (1791) το πρώτο σύνταγμα της Γαλλικής Επανάστασης
* Η Νομοθετική Συνέλευση, θα προέκυπτε από εκλογές και ήταν το κυρίαρχο νομοθετικό σώμα.
* Πολίτευμα:**Συνταγματική Μοναρχία**
* **Διάκριση Εξουσιών:**

α) Νομοθετική εξουσία: Βουλή που προκύπτει από εκλογές (δικαίωμα εκλέγειν μόνο όσοι είχαν περιουσία και είναι πληρώσει φόρους)  
β) Εκτελεστική εξουσία: ανατέθηκε στον Βασιλιά και σε έξι υπουργούς  
γ) Δικαστική εξουσία: αφαιρέθηκε από το Βασιλιά και κηρύχθηκε ανεξάρτητη  
**Επιπλέον μέτρα**για την αντιμετώπιση των οικονομικών προβλημάτων:  
Εθνικοποίηση περιουσίας της εκκλησίας (ως εγγύηση για την έκδοση χαρτονομίσματος)

* Κατάργηση Συντεχνιών
* Απαγόρευση απεργιών

Ούτε ο βασιλιάς αλλά ούτε και η εκκλησία αποδέχτηκαν τις νέες ρυθμίσεις.

**Η νομοθετική συνέλευση (Σεπτέμβριος 1791) ελεγχόταν από τους Γιρονδίνους και έπρεπε να ασχοληθεί:**

1. Με την αντίδραση του βασιλιά, ο οποίος είχε έρθει σε συνεννόηση με τους βασιλιάδες της Πρωσίας και της Αυστρίας.
2. Με τους ριζοσπαστικούς,[san cullotes](https://en.wikipedia.org/wiki/Sans-culottes), οι οποίοι αξίωναν την απομάκρυνση του  βασιλιά
3. Οι Γιρονδίνοι για να συσπειρωθεί ο γαλλικός λαός κήρυξαν τον πόλεμο σε Αυστρία και Πρωσία.

Ωστόσο επειδή: α) αρχικά ο γαλλικός στρατός γνώριζε ήττες,  
                          β) ο βασιλιάς υπέσκαπτε τη στάση της Γαλλίας,  
                          γ) ο λαός μαστιζόταν από πείνα  
=> Τα λαϊκά στρώματα αντέδρασαν και κατέλαβαν τα ανάκτορα του Κεραμεικού.  
=> Ο Βασιλιάς κατέφυγε στη Νομοθετική, η οποία όμως τον έθεσε σε περιορισμό και ανέθεσε την Εκτελεστική Εξουσία σε συμβούλιο (επικεφαλής ο Δαντόν).  
Επίσης η Νομοθετική Συνέλευση:

* Αναγνώρισε πολιτικά δικαιώματα σε όλους τους άντρες
* Δήμευσε τις περιουσίες όσων αριστοκρατών είχαν διαφύγει στο εξωτερικό.
* Θέσπισε διαχωρισμό εκκλησίας και κράτους
* Κήρυξε την Γαλλία σε κίνδυνο